ശ്രീകൃഷ്ണ ജയന്തിയാഘോഷവും സ്കോളര്ഷിപ്പ് വിതരണവും കൊല്ലം: എസ്.എന്.ഡി.പി യോഗം 523ാം നമ്ബര് പട്ടംതുരുത്ത് ശാഖയുടെ കീഴിലുള്ള പട്ടംതുരുത്ത് ശ്രീകൃഷ്ണസ്വാമി ക്ഷേത്രത്തില് ശ്രീകൃഷ്ണ ജയന്തിയാഘോഷവും സ്കോളര്ഷിപ്പ് വിതരണവും ഇന്ന് നടക്കും. രാവിലെ 5.30ന് നടതുറപ്പ്, 5.35ന് നിര്മ്മാല്യം, തുടര്ന്ന് മലര് നിവേദ്യം, ഗുരുപൂജ, 6.15ന് ഗണപതിഹോമം, 7ന് ഉഷപൂജ, 8ന് ഭാഗവത പാരായണം, നെയ്വിളക്ക്, തൃക്കൈവെണ്ണ, പാല്പ്പായസം, 10ന് ഉച്ചപൂജ. വൈകിട്ട് 5ന് നടതുറപ്പ്, പാല്പ്പായസ സദ്യ, ഐശ്വര്യവിളക്ക്, സോപാനസംഗീതം, ദീപാരാധന, ഭസ്മാഭിഷേകം, പഞ്ചാമൃത അഭിഷേകം, കലശം, കലാശാഭിഷേകം തുടങ്ങിയവ നടക്കും. വൈകിട്ട് 5.30ന് ശാഖാ പരിധിയില് നിന്ന് എസ്.എസ്.എല്.സി, പ്ലസ് ടു പരീക്ഷകളില് ഉയര്ന്ന വിജയം കരസ്ഥമാക്കിയ വിദ്യാര്ത്ഥികളെ കുണ്ടറ യൂണിയനും പട്ടംതുരുത്ത് ശാഖയും സംയുക്തമായി സ്കോളര്ഷിപ്പും മെമന്റോയും നല്കി ആദരിക്കും. തുടര്ന്ന് വിദ്യാര്ത്ഥികള്ക്ക് പഠന സാമഗ്രികള് വിതരണം ചെയ്യും.